“เกศรา”ไม่ห่วงผลกระทบวิกฤติกรีซ เหตุต่างชาติขายออกจากตลาดหุ้นไทยไปมากแล้ว
"เกศรา"ไม่ห่วงผลกระทบวิกฤติกรีซ เหตุต่างชาติขายออกจากตลาดหุ้นไทยไปมากแล้ว
30 มิ.ย. 2558

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า สถานการณ์ของประเทศกรีซจะไม่กระทบกับตลาดหุ้นไทยมากนัก เนื่องจากไทยและกรีซไม่ได้มีธุรกรรมใดๆ ที่มีนัยสำคัญร่วมกัน ประกอบกับ นักลงทุนรับทราบข่าวที่คาดการณ์ว่ากรีซอาจต้องออกจากการเป็นสมาชิกสหภาพยุโรป(อียู)ไปพอสมควรแล้ว
นอกจากนั้น ทิศทางการลงทุนของนักลงทุนต่างชาติในระยะนี้ยังคงเป็นทางด้านขายมากกว่าซื้อ แต่ยังถือว่าขายออกจากตลาดหุ้นไทยน้อยกว่าตลาดอื่นในภูมิภาค ทั้งอินโดนีเซียและฟิลิปปินส์ ซึ่งนักลงทุนต่างชาติขายออกไปมากในช่วง 1-2 เดือนก่อนหน้านี้ อย่างไรก็ตาม ตลาดหุ้นทั้ง 2 ประเทดังกล่าวในระยะนี้ยังอยู่ในด้านซื้อมากว่าขาย